CELEX: 32020R0279
Language: fi
Date: 2020-02-27 00:00:00
Title: Komission asetus (EU) 2020/279, annettu 27 päivänä helmikuuta 2020, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse soijapapuhemiselluloosan (E 426) käytöstä (ETA:n kannalta merkityksellinen teksti)

28.2.2020   
               
               
                  FI
               
               
                  Euroopan unionin virallinen lehti
               
               
                  L 59/6
               
            
         KOMISSION ASETUS (EU) 2020/279,
         annettu 27 päivänä helmikuuta 2020,
         Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse soijapapuhemiselluloosan (E 426) käytöstä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
                  
               
                     (2)
                  
                  
                     Kyseinen luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
                  
               
                     (3)
                  
                  
                     Soijapapuhemiselluloosa (E 426) on asetuksen (EY) N:o 1333/2008 liitteen II nojalla tällä hetkellä hyväksytty käytettäväksi elintarvikelisäaineena useissa eri elintarvikkeissa enimmäismäärien ollessa 1 500–30 000 mg/kg.
                  
               
                     (4)
                  
                  
                     Elokuun 16 päivänä 2017 toimitettiin hakemus, joka koski soijapapuhemiselluloosan (E 426) käytön laajentamista stabilointiaineena maustetuissa fermentoiduissa maitotuotteissa ja maustetuissa juomissa. Hakemus asetettiin myöhemmin jäsenvaltioiden saataville asetuksen (EY) N:o 1331/2008 4 artiklan mukaisesti.
                  
               
                     (5)
                  
                  
                     Soijapapuhemiselluloosa (E 426), kun sitä käytetään stabilointiaineena maustetuissa fermentoiduissa maitotuotteissa ja maustetuissa juomissa, estää proteiinien kasautumisen ja saostumisen sekä faasien erottumisen happamissa olosuhteissa.
                  
               
                     (6)
                  
                  
                     Asetuksen (EY) N:o 1331/2008 3 artiklan 2 kohdan mukaan komissio pyytää Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen.
                  
               
                     (7)
                  
                  
                     Elintarviketurvallisuusviranomainen julkaisi 14 päivänä maaliskuuta 2017 tieteellisen lausunnon, jossa se arvioi uudelleen soijapapuhemiselluloosan (E 426) turvallisuutta elintarvikelisäaineena (3). Elintarviketurvallisuusviranomainen totesi olevan erittäin epätodennäköistä, että nykyisestä soijapapuhemiselluloosan (E 426) käytöstä elintarvikelisäaineena aiheutuisi turvallisuusriskiä ja että numeerista hyväksyttävää päiväsaantia (ADI-arvoa) ei tarvita. Tällainen päätelmä esitetään aineista, joista aiheutuu vain hyvin vähäinen riski turvallisuuden kannalta ja ainoastaan, jos niin altistumisesta kuin toksisuudesta on luotettavaa tietoa ja ihmisten terveydelle aiheutuvien haitallisten vaikutusten todennäköisyys on vähäinen annoksilla, jotka eivät aiheuta ravitsemuksellista epätasapainoa eläimillä (4).
                  
               
                     (8)
                  
                  
                     Asetuksen (EY) N:o 1333/2008 liitteessä II olevassa C osassa määritellään kaikki lisäaineryhmät. Kyseisen C osan ryhmässä I luetellaan yleensä elintarvikelisäaineet, lukuun ottamatta väri- ja makeutusaineita, joiden osalta ei tarvita numeerista hyväksyttävää päiväsaantia ja joiden käyttö on sallittua monissa elintarvikkeissa mainitun asetuksen 3 artiklan 2 kohdan h alakohdassa määritellyn quantum satis -periaatteen mukaisesti.
                  
               
                     (9)
                  
                  
                     Soijapapuhemiselluloosan (E 426) turvallisuusarvioinnin tuloksen perusteella se voidaan sisällyttää asetuksen (EY) N:o 1333/2008 liitteessä II olevan C osan ryhmään I. Asetuksen (EY) N:o 1333/2008 liitteessä II olevan E osan mukaisesti ryhmän I lisäaineiden käyttö on jo nyt sallittua maustetuissa fermentoiduissa maitotuotteissa ja maustetuissa juomissa, joten pyydetty käytön laajentaminen voidaan ratkaista sisällyttämällä soijapapuhemiselluloosa (E 426) ryhmään I. Soijapapuhemiselluloosan (E 426) sisällyttäminen ryhmään I tekisi soijapapuhemiselluloosaa (E 426) koskevat nykyiset kohdat asetuksen (EY) N:o 1333/2008 liitteessä II olevassa E osassa tarpeettomiksi, koska ryhmään I kuuluvien lisäaineiden käyttö kaikissa kyseisissä elintarvikeryhmissä on sallittua; sen vuoksi kyseiset kohdat olisi poistettava. Vastaavasti asetuksen (EY) N:o 1333/2008 liitteessä II olevan E osan elintarvikeryhmän 17 (Ravintolisät sellaisina kuin ne on määritelty Euroopan parlamentin ja neuvoston direktiivissä 2002/46/EY (5)) johdanto-osassa oleva viittaus soijapapuhemiselluloosan (E 426) enimmäismäärään olisi poistettava, koska ryhmään I kuuluva soijapapuhemiselluloosa (E 426) olisi hyväksyttävä quantum satis -periaatteen mukaisesti.
                  
               
                     (10)
                  
                  
                     Sen vuoksi asetuksen (EY) N:o 1333/2008 liitettä II olisi muutettava.
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1333/2008 liite II tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 354, 31.12.2008, s. 16.
         
            (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
         
            (3)  EFSA Journal 2017;15(3):4721.
         
            (4)  EFSA Journal 2014;12(6):3697, Statement on a conceptual framework for the risk assessment of certain food additives re-evaluated under Commission Regulation (EU) No 257/2010.
         
            (5)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51)
      
      
         
            LIITE
            Muutetaan asetuksen (EY) N:o 1333/2008 liite II seuraavasti:
            
                        1)
                     
                     
                        Lisätään C osan ryhmään I kohdan E 425 jälkeen kohta E 426 seuraavasti:
                        
                                    ”E 426
                                 
                                 
                                    Soijapapuhemiselluloosa
                                 
                                 
                                    
                                       quantum satis”
                                 
                              
                  
                        2)
                     
                     
                        Muutetaan E osa seuraavasti:
                        
                                    (a)
                                 
                                 
                                    Poistetaan kohta E 426 (Soijapapuhemiselluloosa) ryhmistä 04.2.6 (Perunajalosteet), 05.2 (Muut makeistuotteet, myös hengityksen raikastamiseen käytettävät erityisen pienikokoiset makeiset), 05.4 (Koristeet, päällysteet ja täytteet, paitsi ryhmään 4.2.4 kuuluvat hedelmäpohjaiset täytteet), 06.5 (Nuudelit), 06.7 (Esikypsennetyt tai jalostetut viljatuotteet), 07.2 (Konditoriatuotteet), 10.2 (Jalostetut munat ja munatuotteet), 12.6 (Kastikkeet), 14.1.4 (Maustetut juomat), 17.1 (Ravintolisät kiinteässä muodossa, paitsi imeväisille ja pikkulapsille tarkoitetut ravintolisät) ja 17.2 (Ravintolisät nestemäisessä muodossa, paitsi imeväisille ja pikkulapsille tarkoitetut ravintolisät).
                                 
                              
                                    (b)
                                 
                                 
                                    Korvataan elintarvikeryhmää 17 koskevan kohdan johdanto-osassa kohta ”Ravintolisät sellaisina kuin ne on määritelty direktiivissä 2002/46/EY” seuraavasti:
                                    
                                                ”17.
                                                
                                             
                                             
                                                
                                                   Ravintolisät sellaisina kuin ne on määritelty direktiivissä 2002/46/EY
                                                
                                             
                                          
                                                 
                                             
                                             
                                                JOHDANTO-OSA, JOTA SOVELLETAAN KAIKKIIN ALARYHMIIN
                                             
                                          
                                                 
                                             
                                             
                                                Väriaineille, polyoleille, makeutusaineille ja aineille E 200–213, E 338–452, E 405, E 416, E 432–436, E 459, E 468, E 473–475, E 491–495, E 551–553, E 901–904, E 961, E 1201–1204, E 1505 ja E 1521 ilmoitetut enimmäismäärät koskevat valmistajan käyttöohjeen mukaisesti valmistettuja nautintavalmiita ravintolisiä.
                                                Laimennettavien tai liuotettavien ravintolisien osalta käyttöohjeiden mukana on toimitettava laimennuskerroin.”